stanford-oval/wikipedia huggingface dataset:
ויליאם אדוארד בורגהרד דו בויז
מסעות בעולם

ב-1923, לאחר הכינוס השלישי של הקונגרס הפאן-אפריקאי יצא דְיוּ בּוֹיְס לראשונה לסיור באפריקה.
ב-1927 יצא לסיור בברית המועצות. עוד ב-1917 הוקסם מאפשרויות השוויון הגלומות בקומוניזם ובחן בקפידה את האידאולוגיה הקומוניסטית ואת האפשרות ליצירת חברה לא מעמדות ככלי לשחרור ה"מסך". את התרשמויותיו וניתוחו פרסם ב-1935 בספר "Black Reconstruction". בהשפעתו הצטרפו אפרו-אמריקאים רבים למפלגה הקומוניסטית של ארצות הברית, ששיתפה פעולה עם ה-NAACP. עם זאת, דְיוּ בּוֹיְס עצמו לא היה חבר המפלגה הקומוניסטית (הא היה חבר מפלגת העבודה האמריקאית).
בשנת 1936 יצא לביקור בסין וביפן. עוד ב-1905, לאחר ניצחונה במלחמת רוסיה–יפן, גילה דְיוּ בּוֹיְס אהדה ליפן הקיסרית שניצחה את האימפריה הרוסית. בעקבות השנאה ליפן שפשטה בארצות הברית גילה ש"קו הצבע", אינו עובר רק בין לבנים לשחורים אלא בין הלבנים לכל מי שאינו בן לגזע הלבן ובכלל זה ה"צהובים". מסקנה זו הביאה את דְיוּ בּוֹיְס להתעניין במזרח אסיה. דְיוּ בּוֹיְס הגיע לשאנגחאי והזדעזע מהשפלתם של הסינים על ידי מיעוט של סוחרים לבנים שליטים. לאחר מכן הפליג דְיוּ בּוֹיְס ליפן וביקר בקובה, אוסקה, נארה, קיוטו וטוקיו והתקבל בכבוד רב. הוא העלה על נס את העצמאות והעוצמה של אומה לא-אירופית השומרת על ערכיה בד בבד עם הצלחה כלכלית וצבאית ומוכיחה בכך את שקר העליונות של האדם הלבן האירופאי.
דְיוּ בּוֹיְס חזר לארצות הברית דרך ביקור בגרמניה הנאצית אותו הקדיש בעיר לביקור בביירוית ו"טבילה" במוזיקה של ריכארד ואגנר, תוך שהוא נמנע מלהשתתף באולימפיאדת ברלין. יחסו של דְיוּ בּוֹיְס לגרמניה היה אמביוולנטי ביותר. מצד אחד אהב את התרבות הגרמנית והעריך את הפוליטיקה, החזון והיוזמה הכלכליים של אדולף היטלר ורודולף הס ואת הצלחתם להוציא את גרמניה מהמשבר ולצעוד לקראת מה שקיווה שהוא דגם סוציאליסטי. מאידך, תיעב דְיוּ בּוֹיְס את האנטישמיות, אך לא ייחס לה באותה עת חשיבות מכרעת בשיפוטו את המשטר הנאצי. דְיוּ בּוֹיְס לא ידע ככל הנראה שהיטלר הגדיר את תבוסת מדינות הדרום במלחמת האזרחים כאסון ו"שמוזיקת ג'ונגל" (ג'אז) נאסרה להשמעה בגרמניה.
שנות הארבעים

משנת 1934 ועד פרישתו בגיל 76 ב-1944 כיהן כראש המחלקה לסוציולוגיה באוניברסיטת אטלנטה. ב-1940 יסד את כתב העת המדעי "Pylon: The Atlanta University Review of Race and Culture" וערך אותו עד 1944.
ב-1940 פרסם את האוטוביוגרפיה השנייה שלו "Dusk of Dawn".
דְיוּ בּוֹיְס התנגד לכניסת ארצות הברית למלחמת העולם השנייה, בעיקר כנגד יפן. הוא ראה במלחמה כנגד יפן צעד של אימפריאליזם "לבן" שכל תכליתו להכריע את האומה היפנית הגאה. תוכנית הגיוס והשילוב של חיילים אפרו-אמריקאים שהגה והוציא לפועל הנשיא רוזוולט, הייתה אמנם התגלמות שאיפה של דְיוּ בּוֹיְס, אך בזמן בלתי-מתאים ובמלחמה הלא נכונה לטעמו.
לאחר שפרש מאוניברסיטת אטלנטה דחה הצעות מפיסק (האוניברסיטה בה למד בנעוריו) והארוארד וקיבל את משרת מנהל המחקר ב-NAACP.
בשנת 1945 היה חבר בצוות בן שלושה חברי NAACP שהיה חלק מהמשלחת האמריקאית לוועידת סן פרנסיסקו, בה נוסד ארגון האומות המאוחדות. בוועידה הציג את דרישות ה-NAACP להכנסת ערכי שוויון הזכויות וסיום עידן הקולוניאליזם למגילת האומות המאוחדות. את חוויותיו מהוועידה סיכם בספר "Color and Democracy" שהיווה התקפה על המעצמות הקולוניאליסטיות. בהמשך אותה שנה ביקר בקונגרס הפאן אפריקאי החמישי ופגש את קוואמה נקרומה, נשיאה לעתיד של גאנה.
עם תחילת המלחמה הקרה עשו בכירי ה-NAACP כל מאמץ להבדילם ממגמות קומוניסטיות ולהרחיק חברים בעלי נטייה קומוניסטית משורות ההנהגה. עם זאת, דְיוּ בּוֹיְס המשיך לקיים פגישות עם קומוניסטים ידועים מחוג ידידיו כפול רובסון, הווארד פאסט ושירלי גרהאם (אותה נשא לאשה ב-1951). מול מתנגדיו טען שהוא אינו קומוניסט, אך מאמין שקרל מרקס צדק ושהקפיטליזם הוא אביהם של הגזענות, האפליה והעוני ושהמרקסיזם טומן בחובו סיכוי לשוויון, גם אם לא בצורה אותה לבש בברית המועצות. ב-1948, לאחר שנפתחה נגדו חקירת FBI, הסכים בסוף 1948 לפרוש מתפקיד רשמי ב-NAACP.
ב-1949 ביקר במוסקבה במסגרת ועידת השלום הכל-סובייטית.
שנות החמישים

חקירות ה-FBI כנגד דְיוּ בּוֹיְס שהחלו בעשור הקודם הבשילו לכדי האשמה בהיותו סוכן זר בראשית שנות החמישים, בפרט על רקע כהונתו כראש מרכז המידע על השלום (PIC - Peace Information Center), שפעל נגד השימוש בנשק גרעיני. ההאשמות כנגד דְיוּ בּוֹיְס וחברים נוספים במרכז בוטלו בסופו של דבר ב-1951, אך דרכונו נשלל במשך שמונה שנים, על מנת למנוע ממנו מגעים עם גורמים זרים. ב-1955 ביקש לנסוע לאינדונזיה על מנת להשתתף בועידת באנדונג (ועידת מדינות אסיה ואפריקה לקידום שיתוף פעולה כלכלי ותרבותי בין המדינות והתנגדות לקולוניאליזם הנחשבת לוועידת הייסוד של ארגון המדינות הבלתי-מזדהות). ב-1957 הוזמן דְיוּ בּוֹיְס על ידי נשיא גאנה נקרומה על מנת להשתתף בחגיגות העצמאות של המדינה, אך גם נסיעה זו נמנעה ממנו.
ב-1951, כשנה לאחר שהתאלמן מאשתו הראשונה, נשא לאשה את שירלי גרהאם (1896–1977) דְיוּ בּוֹיְס התגורר במנהטן וכתב בעיתון השמאלי "National Guardian", בעיקר הטיף למען השלום וכנגד מלחמת קוריאה.
ב-1958, בגיל 90, לאחר שהוחזר לו הדרכון, יצא עם רעייתו שירלי גרהאם למסע לסין, בה נפגש עם מאו דזה-דונג ולברית המועצות, בה השתתף בוועידת שלום וקיבל את פרס לנין לשלום. באוקטובר 1961, לאחר שבית המשפט העליון של ארצות הברית אשרר את הדרישה המקרתיסטית לפיה על כל הקומוניסטים להרשם במרשם ממשלתי מיוחד, נרשם דְיוּ בּוֹיְס לראשונה כחבר המפלגה הקומוניסטית האמריקאית, כצעד מחאה.
גאנה

ב-1960 נסע דְיוּ בּוֹיְס לגאנה וניגריה. בסוף 1961 (בגיל 93) נסעו דְיוּ בּוֹיְס ורעייתו לגאנה על מנת להתחיל לעבוד על האנציקלופדיה האפריקאית ("Encyclopedia Africana")‏, אנציקלופדיה לכל הנושאים האפריקאים במימון ממשלת גאנה. ב-1963 היה לאזרח גאנה. ב-27 באוגוסט 1963 נפטר באקרה, בירת גאנה ונקבר באדמתה.
יום לאחר מותו, נפתחו נאומי הנעילה של המצעד לוושינגטון למען תעסוקה וחירות בראשות מרטין לותר קינג, בדקת דומייה לזכרו, לאחר שההודעה על מותו נפתחה במילים "ענק נפל". חוק זכויות האזרח נחקק בדיוק שנה מאוחר יותר.
הפרס השנתי, שמעניקה האגודה הסוציולוגית האמריקנית (אנ') למלומדים שהצטיינו בתרומתם המצטברת לקידום הסוציולוגיה, נקרא מאז 2006 על שמו של דְיוּ בּוֹיְס (W.E.B. Du Bois Career of Distinguished Scholarship Award).
פרסומים נבחרים פרי עטו > ספרות נון-פיקשן

The Study of the Negro Problems (1898)
The Philadelphia Negro (1899)
The Negro in Business (1899)
The Souls of Black Folk (1903) - נשמתם של השחורים, נהר ספרים, המפעל לתרגום ספרות מופת, 2009 מאנגלית: רעיה ג'קסון, פתח דבר וייעוץ מדעי: סוניה וינר
The Talented Tenth, second chapter of The Negro Problem, a collection of articles by African Americans (September 1903).
The Negro (1915)
The Gift of Black Folk (1924)
Africa, Its Geography, People and Products (1930)
Africa: Its Place in Modern History (1930)
Black Reconstruction in America (1935)
What the Negro Has Done for the United States and Texas (1936)
Black Folk, Then and Now (1939)
Color and Democracy: Colonies and Peace (1945)
The Encyclopedia of the Negro (1946)
The World and Africa, an Inquiry into the Part Which Africa Has Played in World History (1947)
Peace Is Dangerous (1951)
I Take My Stand for Peace (1951)
In Battle for Peace (1952)
Africa in Battle Against Colonialism, Racialism, Imperialism (1960)
פרסומים נבחרים פרי עטו > אוטוביוגרפיות

Darkwater: Voices From Within the Veil (1920)
Dusk of Dawn: An Essay Toward an Autobiography of a Race Concept (1940)
The Autobiography of W. E. Burghardt Du Bois, (1968)
פרסומים נבחרים פרי עטו > רומנים

The Quest of the Silver Fleece (1911)
Dark Princess: A Romance (1928)
The Black Flame Trilogy:
The Ordeal of Mansart (1957)
Mansart Builds a School (1959)
Worlds of Color (1961)
לקריאה נוספת

Randolph, Ryan (2005). W.E.B. Du Bois: the fight for civil rights. New York: PowerPlus Books. ISBN 1404226567.
Fikru Negash Gebrekidan, "Ethiopia in Black Studies from W. E. B. Du Bois to Henry Louis Gates, Jr.", Northeast African Studies, Vol. 15, No. 1 (Spring 2015), pp. 1-34
ויליאם אדוארד בורגהרד דו בויז, נשמתם של השחורים (תרגמה: רעיה ג'קסון, פתח דבר: סוניה וינר), נהר ספרים, 2009.
מלאומיות פאן אפריקנית באמריקה לריבונות ול"בניין אומה " טריטוריאלית באפריקה הפוסט קולוניאלית בתוך: אילן רחום (עורך), חזרה לפוליטיקה: המדינה המודרנית, לאומיות וריבונות, מרכז זלמן שזר, 2009 עמ' 245–274
הערות שוליים

↑  נשמתם של השחורים, ויליאם אדוארד בורגהרד דו בויז, באתר הארץ, 21 בינואר 2009
↑  יובל נח הררי, קיצור תולדות האנושות, הוצאת דביר, 2011 עמ' 146-148
↑  ויליאם אדוארד בורגהרד דו בויז, ‏The Souls of Black Folk, בפרויקט גוטנברג (באנגלית)
↑  נשמתם של השחורים באתר טקסט
↑  The Berlin Years: The Influence of German Thought and Experience on the Development of Du Bois' Sociology
↑  ויליאם אדוארד בורגהרד דו בויז, ‏The Suppression of the African Slave Trade to the United States of America, בפרויקט גוטנברג (באנגלית)
↑  How Sam Hose’s lynching became an awakening for W.E.B. Du Bois
↑  סוניה וינר, פתח דבר לנשמתם של השחורים, נהר ספרים, 2008 מאת ויליאם אדוארד בורגהרד דו בויז
↑  מצלב קרס לג'ים קרואו, PBS
↑  הווארד זין, היסטוריה עממית של ארצות הברית, הוצאת בבל 2007 עמ' 484–485. מתרגם הספר לעברית, מתן קמינר, תעתק את שמו של דו בויז לפי ההיגוי הצרפתי, אך דו בויז עצמו לא השתמש בתעתיק זה, אלא בהיגוי הפונטי שלו.
↑  Oxford Companion to African American Literature: The Brownies' Book Read more: http://www.answers.com/topic/the-brownies-book#ixzz1z4lYiQp1
↑  "קריסיס", נובמבר 1921, עמ' 18
↑  The Pro-Japanese Utterances of W.E.B. Du Bois
↑  The Enduring Du Bois, DAVID BLIGHT NOVEMBER 7, 2001
↑  "A Calamity Almost Beyond Comprehension": Nazi Anti-Semitism and the Holocaust in the Thought of W. E. B. Du Bois by Harold Brackman
↑  על האנציקלופדיה באתר Oxford University Press
↑  פרס דה בויז של האגודה הסוציולוגית האמריקנית
| --- | --- |
בקרת זהויות :  NLI: 987007272338605171  PLWABN: 9810562827805606  BIBSYS: 90191287  BNC: 000141003  BnF: cb120535268 (data)  CANTIC: a10591977  CiNii: DA00207632  GND: 118527657  ICCU: IEIV069915  ISNI: 0000 0001 0886 3087  LCCN: n80046721  LNB: 000105294  MusicBrainz: cc92038b-0460-4de9-b7f8-da1bdd96375a  MGP: 211651  NDL: 00465808  NKC: ola2002105966  NLA: 36268237  NLK: KAC199607472  NSK: 000393266  NTA: 068478798  RERO: 02-A003192480  SELIBR: 323014  SNAC: w6gk06z2  SUDOC: 027500845  Trove: 1239657  VIAF: 34476326   WorldCat (עם VIAF): 34476326 
כריכת המהדורה הראשונה של הספר "נשמתם של השחורים".
כינוס "תנועת הניאגרה", 1905. דְיוּ בּוֹיְס במרכז השורה האמצעית, בכובע לבן.
דְיוּ בּוֹיְס ב-1946. דיוקן מאת קארל ואן וכטן.
הקוסם מארץ עוץ (אנימה)

| --- | --- |
 
הקוסם מארץ עוץ
 סוגה:  אנימה, קודומו, פנטזיה

 אנימה
 אורך פרק:  24 דקות.
 במאי:  נאיישו טונוגאווה
 אולפני אנימציה:  Panmedia
 רשת שידור:  TV Tokyo (יפן) הטלוויזיה החינוכית, ערוץ ג'וניור (ישראל)
 תקופת שידור מקורית:  6 באוקטובר 1986 – 28 בספטמבר 1987
 מספר העונות:  2
 מספר הפרקים:  52
הקוסם מארץ עוץ (ביפנית: オズの魔法使い, באנגלית: The Wonderful Wizard of Oz) היא סדרת אנימה יפנית המבוססת על ארבעה מסדרת ספרי עוץ המקוריים מאת ליימן פרנק באום ומרחיבה מעבר לסיפור המקורי כולל את ההתרחשויות אשר קרו לאחר שדורותי עזבה את ארץ עוץ. הסדרה בת ה-52 פרקים שודרה במקור ברשת הטלוויזיה היפנית TV Tokyo בשנים 1986–1987. הסדרה הייתה העיבוד האחרון של הקוסם מארץ עוץ לפני שפג תוקפן של זכויות היוצרים על הספר בשנת 1989 והוא נכנס לרשות הציבור.
בשנת 1987 נרכשו זכויות השידור של הגרסה האנגלית לסדרה על ידי רשת HBO האמריקנית. את הדיבוב באנגלית הפיקה חברת סינאר (Cinar) הקנדית.
בשנות השמונים, הסדרה שודרה בארצות הברית במלואה ברשת HBO. פרקי הסדרה נערכו מחדש ונמכרים מאז בגרסת ארבעה סרטי DVD. בגרסת הסרטים, חלקים נרחבים מהעלילה המקורית הושמטו בניסיון להפוך את עלילת הסדרה שתהיה מקבילה ככל האפשר לתוכן הספרים. באוגוסט 2017, יצאה לשוק בארצות הברית הגרסה המקורית והמלאה של הסדרה ב-DVD וב-Blu-Ray באיכות DVD.
בישראל הסדרה שודרה בטלוויזיה החינוכית, בדיבוב לעברית, בשנים 1988–1989 ומאז, בשידורים חוזרים.
את שיר הפתיחה של הסדרה בגרסתה העברית ביצעה אילנית.
עלילת הסדרה

עלילת הסדרה מבוססת באופן רופף על ארבעה מהספרים בסדרת ספרי עוץ מאת ליימן פרנק באום.
עלילת הסדרה > עוצמה מעוץ (פרקים 31 - 41)

החלק השלישי של הסדרה מבוסס על הספר "עוצמה מעוץ". חלק זה מתחיל בכך שדורותי וטוטו ישנים בשלווה בביתם שבקנזס, אבל לאחר שנעלי הקסם של דורותי מתחילות לנצנץ הן גורמות לדורותי לחזור לארץ עוץ בעודה מותירה את טוטו ונעלי הקסם בקנזס. דורותי משוגרת לארץ הסבסבים. שלישיית סבסבים מעירים את דורותי בגסות ומאשימים אותה בכך שהיא מכשפה. דורותי מצליחה להימלט מהמקום. בהמשך דורותי מגלה רובוט מכני קטן ומוזהב בשם רובוטק. דורותי מטעינה את הרובוט בעזרת סיבוב מחוגה בגבו. דורותי לומדת שרובוטק נשלח תחת משימה סודית על ידי הנסיכה שושילה לשחרר את הנסיך פז, אך בעקבות עימות עם הסבסבים הוא לא הצליח להשלים את משימתו. דורותי מחליטה לסייע לרובוטק לבצע את המשימה. דורותי מחלצת את רובוטק מהסבסבים וביחד הם הולכים אל הנסיכה שושילה.
שושילה כולאת את דורותי ורובוטק בצינוק. דורותי ורובוטק מצליחים להזעיק עזרה בעזרת עכבר אשר מיידע את האריה ובעקבות כך הנסיכה ברקת, הדחליל, איש הפח וילד דלעת מגיעים לחלץ את דורותי.
לאחר שהם משתחררים החבורה מחליטה להתפצל - הנסיכה ברקת וילד דלעת חוזרים חזרה לעיר הברקת בעוד דורותי, רובוטק, הדחליל, האריה ואיש הפח יוצאים לארץ הננסים להציל את הנסיך פז מידיו של מלך הננסים. הקבוצה חוצה בדרכה מדבר מסוכן, סופת חול, נתקלת בצמחים מוזרים ובחיפושית ענקית. לבסוף מגיעה לנווה מדבר שם הם גילו עצמות של חייה ענקית ואוניה טרופה אשר מובילה אותם למסקנה כי המדבר היה בעבר ים שהתייבש מסיבה מסתורית כלשהי.
החבורה מחליטה לישון באוניה הטרופה ללילה. בבוקר למחרת הם פוגשים את סולת התרנגולת המדברת שמתנהגת כתרנגול. הקבוצה נדהמת לגלות שסולת הייתה בעבר התרנגולת של מלך הננסים. סולת מובילה את הקבוצה לארץ הננסים. בנוסף סולת מטילה ביצה עבור רובוטק אשר מניח אותה בתא פנימי. בדרך לארץ הננסים, החבורה חוצה אזור הררי שם הם נתקלים ומצליחים לחמוק משני ענקי סלע ועיר סלע הרוסה. הם מגיעים לבסוף לכניסה שמובילה אל העיר התת-קרקעית של ממלכת הננסים. לאחר שהם הולכים לצד נהר של לבה, אותו הם נאלצים לחצות, הם עוברים דרך מסדרון מלא בפסלי ברזל ופוגשים לבסוף את מלך הננסים.
מלך הננסים, אשר מודע לסיבה האמיתית שבגללה הקבוצה הגיעה לממלכת הננסים, מספר להם על תפקידם של הננסים בייבוש הים הגדול. בנוסף הוא מסביר להם שהנסיך פז הפך לפסל אשר נמצא ברשותו.
מלך הננסים מסביר לקבוצה שעל מנת לשחרר את הנסיך, כל אחד מחברי הקבוצה חייב בתורו להיכנס למסדרון הפסלים, לנחש איזה מהפסלים הוא הפסל של הנסיך, אשר צורתו שונתה, וכי מי שיגע בפסל הלא נכון יהפוך לפסל בעצמו. לרוע המזל, רובוטק, האריה, איש הפח והדחליל נופלים טרף לתחבולותיו של איש החצר והופכים בעצמם לפסלים. עם זאת, דורותי, בהיותה חדה וערמומית, מצליחה להערים על הננסים, למצוא את הנסיך פז, ולשחרר את חבריה מהכישוף.
למרות מאמצי המלך לעצור אותם, הקבוצה מצליחה להימלט יחד עם הנסיך פז ולעשות את דרכה חזרה לעיר הברקת בעוד שמלך הננסים, יחד עם חייליו, יוצאים בעקבותיהם.
מלך הננסים מנסה להטביע אותם בנהר הלבה ומשגר לעברם סלעים בעזרת קטפולטות, אך במקום לפגוע בהם הסלעים יוצרים סדק בתקרה אשר נותן לחבורה פתח מילוט מן המנהרות התת-קרקעיות. הננסים לא יוצאים בעקבותיהם בשל רגישותם לאור השמש. כאשר האוניה הטרופה והחול המקיף אותה מתחילים לשקוע, האריה מפגין אומץ רב ומציל את הדחליל מטביעה בחול. החבורה מצליחה לבסוף לחמוק ממלך הננסים ולחזור לעיר הברקת בריאים ושלמים.
עלילת הסדרה > עיר האזמרגד של עוץ (פרקים 42 - 52)

החלק הרביעי והאחרון של הסדרה מבוסס על הספר "עיר האזמרגד של עוץ". מלך הננסים מתכנן את נקמתו בחבורה. לאור חולשתם של הננסים לאור היום רוקם מלך הננסים תוכנית חדשה לכיבוש עיר הברקת במסגרתה הננסים יחפרו מנהרה תת-קרקעית אשר תסייע לצבא הננסים לחצות את המדבר הקטלני ולהגיע הישר אל תוך עיר הברקת. בעזרת התולעת אוכלת האדמה הענקית של גופי, הננסים חופרים את המנהרה ומצליחים לחצות את המדבר הקטלני.
בינתיים, דורותי עדיין נמצאת בארץ עוץ. בעזרת הדחליל ודורותי, הנסיכה ברקת מגלה חדר סודי בעיר הברקת ולומדת על ההיסטוריה של עוץ, המורשת שלה, ואת חשיבות ההכתרה של הנסיכה ברקת כמלכת ארץ עוץ. בעודה מתאמנת לטקס ההכתרה של עצמה, הנסיכה ברקת מגלה בעזרת קוסמות היכן נמצאת מעיין השיכחה אשר היא זקוקה למימיו כחלק חשוב מן ההכתרה.
בינתיים, הדחליל מגלה בחדרו של הקוסם קופסה אשר משגרת את דורותי והנסיכה ברקת לארץ חיילי הנייר, שם הן פוגשות את גברת ניירת, מלכת הנייר, ולבסוף חוזרות חזרה לארץ עוץ. דורותי והנסיכה ברקת מתאמנות בהמשך על כוחות הקסם של הנסיכה ברקת, יוצרות ציפור נייר ענקית, כאשר הנסיכה ברקת מפיחה בה חיים. דורותי והנסיכה ברקת משתמשות בציפור הנייר על מנת לטוס בעזרתה בשמי הממלכה.
גופי מגייס את העזרה של מפלצת ענקית בשם בינג בונג במטרה להבטיח את ניצחונם של הננסים. בינג בונג מגיח מן המערב ומתחיל לזרוע הרס בממלכת עוץ. החופשוקים המפוחדים מיידעים את מלכם, איש הפח, על המפלצת. בנוסף לכך גם דורותי מגלה על האיום הנשקף לממלכה מהמפלצת.
למרות מאמציו האמיצים של איש הפח לעצור את בינג בונג, למרבה הצער הוא נרטב ממי הנהר ומחליד באופן מיידי. דורותי מגיעה בהמשך ומצליחה לחלץ את איש הפח.
בינתיים, מתחת לעיר הברקת, תולי התולעת מתקשה לחפור את הדרך מתחת לעיר הברקת משום שהוא לא מסוגל לחפור דרך ברזל. בעקבות כך נפתח ויכוח בין גופי למלך הננסים. גופי, אשר נחוש למצוא פתרון, מצליח להתגנב אל עיר הברקת במטרה לגבש תוכנית פעולה, אך לבסוף הוא הופך מותש ומבולבל מרוב הליכה דרך מדרגות ודלתות רבות במיוחד ברחבי הארמון. ברגע של חולשה הוא מבצע שגיאה קריטית כאשר הוא בוחר להרוות את צימאונו על ידי שתייה ממי מעיין השכחה, אשר גורמים לו להתנהג באופן מוזר.
למרות כל האתגרים הללו ההכתרה של ברקת עוברת לבסוף בהצלחה. עם זאת, באותו הלילה, בינג בונג מוביל את הננסים בפלישה לתוך עיר הברקת. איש הפח מצליח לעכב את צבא הננסים לזמן מה, החבורה מנסה להילחם בצבא הננסים על ידי זריקה של ביצים עליהם בעוד האריה שומר על המלכה ברקת בחדרה, אך לבסוף צבא הננסים מצליח לפרוץ קדימה ולהשתלט על הארמון. המלכה ברקת מפגינה תושייה יוצאת דופן ומשתמשת בכוחותיה החדשים על מנת להערים על צבא הננסים, ולהוביל אותם היישר לתוך מעיין השיכחה, ובעקבות כך לגרום להם לחזור לארצם.
גלינדה מופיעה בהמשך על מנת לברך את המלכה ברקת על הצלחתה. לאחר שדורותי נפרדת בפעם האחרונה מחבריה, היא חוזרת לקנזס.
השוואה של עלילת הסדרה לספרים המקוריים

הסדרה אמנם שמרה על רעיון עלילתי הקרוב לזה המתואר בספרים. אולם, במהלך החלקים השלישי והרביעי, התרחקה העלילה מרחק רב מזו הספרותית:
ההבדל העיקרי בין החלק השני של הסדרה לספר "ארץ עוץ המופלאה" הוא שדמותו של חיפוּשׁ-הבית (Wogglebug) לא היה נוכח בעלילה ואילו דורותי שאינה מופיעה כלל בספר "ארץ עוץ המופלאה" שובצה בעלילה, ולעומת זאת האריה לא הופיע כלל.
החלק השלישי של הסדרה התרחק מאוד מן העלילה של הספר "עוצמה מעוץ" עליה היא מתבססת, כאשר סיפורים שונים בעלילה שונו ואף הושמטו. לדוגמה, מלך הננסים עוצב כנמוך קומה ושמנמן בדומה לדמותו כפי שאוירה בספרים המקוריים, מלבד העובדה שבספרים לא היה לננסים כובעים גבוהים וחדים בדומה לסדרה. בעוד שבספר המקורי הופיעה דמותו של ענק בעל פטיש גדול, בסדרה המצוירת הופיעו שני ענקים עשויים אבן. דמויות הסבסבים (The Wheelers) שונו מקבוצה גדולה של אנשים בעלי לבוש מהודר וגלגלים במקום רגליים וידיים לשלושה סבסבים בלבד אשר חזותם דומה לאנשי מערות הרוכבים על חד אופן עשוי אבן. הבדל מהותי נוסף הוא דמותה של שושילה אשר הושפעה מדמותה הספרותית של הנסיכה לונאלה (בספר הנסיכה לונאלה מסוגלת להחליף ראשים בהתאם למצב רוחה ואילו בסדרה הנסיכה שושילה מחליפה כובעים בהתאם למצב רוחה).
על אף שהחלק השלישי והחלק הרביעי של הסדרה המצוירת מבוססים על הספרים המקוריים "עוצמה מלכת עוץ" ו"עיר האיזמרגד של עוץ", העלילה בסדרה בחלקים הללו התרחקה מאוד מהמקור. שמות דמויות שונו באופן מהותי מהאופן בו הופיעו בספרים (לדוגמה: הנסיך פז, הנסיכה שושילה, שר החצר, בינג בונג, גופי ותולי התולעת) או שכלל לא נכללו. העלילה שונתה רבות גם כן - הדמויות בסדרה המצוירת מסוגלות לחצות את "המדבר שלא ניתן לחצותו" בלי פגע, סולת התרנגולת לא הגיעה במקור מקנזס כלל, דמותו של המפלצת בינג בונג שובצה בסדרה במקום צבא של אנשים גבוהי קומה אך כחושים בהם נעזרים הננסים בפלישה וכן דמויות הננסים שונו באופן מהותי מהאופן שבו הן מופיעות בספרים. הבדל מהותי נוסף קיים בין הגרסה שבסדרה לבין עלילת הספר "עיר האיזמרגד של עוץ": הגעתם של הדוד הנרי והדודה אמי לארץ עוץ הושמטה כליל מעלילת הסדרה וכן בסופה דורותי שבה לבסוף לקנזס.
הדמויות > דמויות ראשיות

דורותי גייל - הגיבורה הראשית של הסדרה. דורותי היא ילדה יתומה אשר גרה יחד עם הדוד הנרי והדודה אמי בחוותם שבקנזס. דורותי וטוטו עפים ביחד עם סופת ציקלון עד לארץ עוץ, שם היא פוגשת חברים חדשים ומתגברת על מכשולים רבים בגבורה גדולה. דורותי מעוניינת לשוב לביתה בקנזס מהרגע הראשון שהיא מגיעה לארץ עוץ.
טוטו - כלב הקאירן טרייר הקטן של דורותי אשר מגיע יחד עימה לארץ עוץ. דורותי קיבלה במקור את טוטו כמתנה מהדוד הנרי.
הדחליל - דחליל מדבר שכל גופו מלא בקש. הדחליל הוצב במקור באופן קבוע באמצע שדה תירס גדול בארץ האוזניקים, על מנת למנוע מהעורבים לאכול את התירס (ללא הצלחה רבה). לאחר שדורותי פגשה בדחליל בדרכה לעיר הברקת, הדחליל החליט להצטרף אליה במסעה, בתקווה שהקוסם יעניק לו מוח. אף על פי שהוא אינו מכיר בכך, לדחליל כבר יש לו מוח חריף מלא ברעיונות מבריקים, והוא מוכיח זאת לאורך כל המסע. לאחר שהקוסם עזב את ארץ עוץ וחזר למולדתו הוא מינה את הדחליל להיות מושל עיר הברקת בשל חוכמתו הרבה.
איש הפח - היה במקור חוטב עצים בן אנוש אשר המכשפה הרעה מהמזרח הפכה באמצעות כישוף לאיש הפח. המכשפה לקחה ממנו גם את לבו, על מנת למנוע ממנו לאהוב. איש הפח נוטה להחליד באופן מיידי כאשר הוא נמצא במגע עם מים משום שהוא עשוי כולו ממתכת. בתחילת הסדרה, במהלך מסעה לעיר הברקת דורותי נתקלת באיש הפח שהיה חלוד מכדי לזוז. דורותי משמנת את גופו, והוא מספר לה כי הוא עמד שם חלוד במשך שנה שלמה משום שהוא כרת עצים ביער בעת שהחל לרדת גשם ולכן היה תקוע בלב היער. איש הפח, אשר שואף שוב לאהוב, מצטרף לדורותי במסעה, בתקווה שהקוסם יעניק לו לב. בהמשך איש הפח הופך לשליט ארץ האוזניקים לאחר שהמכשפה המרשעת מן המערב נמסה.
האריה הפחדן - האריה חי במקור ביער הגדול בארץ האוזניקים. האריה הפחדן פחד תמיד מהכל. האריה הפחדן מצטרף לדורתי במסעה לעיר הברקת, בתקווה שהקוסם מארץ עוץ יעניק לו מעט אומץ. אף על פי שהוא לא מודע לכך בתחילה, לאורך כל המסע האריה הפחדן מוכיח שהוא למעשה בעל אומץ רב. בהמשך האריה הפחדן הופך למלך היער.
הדמויות > דמויות משנה בולטות

זיק / הנסיכה ברקת - ילד קטן ושובב אשר מתלווה אל דורותי במהלך ההרפתקה השנייה שלה בארץ עוץ. בהמשך מתגלה כי זיק הוא למעשה הנסיכה ברקת, יורשת העצר האמיתית של ארץ עוץ. כאשר המלך הקודם של ארץ עוץ נפטר, בתו של המלך הייתה תחת השגחתו של הקוסם מארץ עוץ. הקוסם, האשף רצה להשאיר בידיו את השליטה בעיר הברקת העביר את הנסיכה ברקת למאמבי אשר תמיד רצתה ילדים משלה. מאמבי אשר לא רצתה שאף אחד יצליח לאתר את הנסיכה ברקת השתמשה בכישוף שהפך את הנסיכה לילד. דורותי פגשה את זיק לראשונה כאשר היא הגיעה לביתה של מאמבי. בהמשך הסדרה גלינדה מצליחה להסיר את הכישוף שהוטל על הנסיכה ברקת ובעקבות כך הנסיכה ברקת חוזרת להיות השליטה של עיר הברקת. הנסיכה ברקת שובבה במיוחד, אוהבת לטפס על עצים, ולשחק כדורגל. הנסיכה ברקת סבורה כי דורותי ראויה במידה רבה יותר להיות השליטה של עיר הברקת.
ילד דלעת - נוצר במקור על ידי זיק במטרה להפחיד את מאמבי. ילד דלעת הפך ליצור חי באמצעות כישוף.
סוס העץ - פסל אשר הפך ליצור חי באמצעות כישוף. סוס העץ מצטרף לדורותי, זיק, וילד דלעת במסעם לעיר הברקת.
סולת התרנגולת - תרנגולת מדברת אשר חיה במקור בספינה נטושה בלב המדבר. סולת ממלאת בהמשך הסדרה תפקיד מהותי בעת שדורותי וחבריה מנסים לברוח מממלכת הננסים התת-קרקעית, כאשר היא מגלה כי הננסים מבועתים מביצים.
רובוטק - רובוט מכני קטן וזהוב אשר מוטען בעזרת סיבוב מחוגה בגבו. רובוטק היה בעבר חברו הטוב ביותר של הנסיך פז. דורותי פוגשת לראשונה את רובוטק בעת המפגש שלה עם הסבסבים. רובוטק מצטרף לחבורה במסעם לממלכת הננסים ומסייע להם לאתר את הנסיך פז.